**NOTĂ INFORMATIVĂ**

la proiectul Ordinului cu privire la aprobarea Normelor tehnice pentru autorizarea utilizării garanțiilor în cadrul regimului vamal de tranzit

|  |
| --- |
| **1. Denumirea autorului și, după caz, a participanților la elaborarea proiectului** |
| Serviciul Vamal al Republicii Moldova |
| **2.** **Condițiile ce au impus elaborarea proiectului de act normativ şi finalitățile urmărite** |
| Elaborarea proiectului respectiv este argumentată de necesitatea dezvoltării cadrului normativ terțiar pentru punerea în aplicare a Regulamentului de punere în aplicare a Codului vamal, nr.92/2023.  Respectiv, prin prisma Hotărârii de Guvern nr.92/2023 cu privire la punerea în aplicare a Codului vamal, Serviciul Vamal este împuternicit cu competențe pentru elaborarea procedurilor stabilite de Regulamentul de punere în aplicare a Codului Vamal.  Din categoria deciziilor vamale care reprezintă autorizațiile în cadrul regimului vamal de tranzit, proiectul de ordin reglementează dispozițiile pentru:   * autorizarea emiterii garanției izolate sub formă de titluri; * autorizarea utilizării garanției globale, inclusiv cu un cuantum redus sau de exonerare de la aceasta.   De asemenea, proiectul de Ordin reglementează procedura de utilizare a garanției izolate sub formă de angajament al garantului în cadrul regimului de tranzit.  Atât autorizarea emiterii garanției izolate sub formă de titluri, cât și autorizarea utilizării garanției globale în cadrul regimului vamal de tranzit aduc o serie de beneficii semnificative pentru operatorii economici, în special pentru cei care recurg frecvent la acest regim, ținând cont de faptul că acest proces se va desfășura prin intermediul unei platforme electronice. Aceste avantaje includ creșterea eficienței și transparenței, economii de resurse, îmbunătățirea accesibilității și oferirea unei experiențe mai bune pentru toți cei implicați în proces.  De asemenea, procedura de utilizare a garanției izolate sub formă de angajament al garantului în cadrul regimului de tranzit aduce beneficii semnificative pentru toți actorii implicați, în special pentru operatorii economici mai mici, care utilizează mai rar garantarea operațiunilor de tranzit. Această procedură contribuie la reducerea costurilor și simplificarea procedurilor vamale, eliminând necesitatea obținerii unei autorizații pentru o garanție globală în cazul tranzacțiilor unice. Aceste avantaje contribuie la sporirea competitivității și la stimularea creșterii economice.  Față de cele relatate, menționăm că proiectul Ordinului directorului Serviciului Vamal cu privire la aprobarea Normelor tehnice pentru autorizarea utilizării garanțiilor în cadrul regimului vamal de tranzit, are drept finalitate, stabilirea unor prevederi coerente și predictibile cu referire la procedura de autorizare pentru emiterea autorizațiilor menționate atât în formă electronică, cât și pe suport de hârtie. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ vine să implementeze normele tehnice pentru autorizarea utilizării garanțiilor în cadrul regimului vamal de tranzit, instrumente pe care inclusiv trebuie să le dețină Serviciul Vamal pentru ca Republica Moldova să adere la Convenția privind regimul de tranzit comun. |
| **4. Principalele prevederi ale proiectului și evidențierea elementelor noi** |
| Prevederile proiectului de Ordin reglementează procedura de depunere a cererii pentru emiterea autorizației atât în format electronic, cât și pe suport de hârtie.   * Prevederile de bază sunt: * aprobarea Normelor tehnice privind autorizarea emiterii garanției izolate sub formă de titluri și a utilizării garanției globale, inclusiv cu un cuantum redus sau de exonerare de la aceasta în cadrul regimului de tranzit, vizând în special: modalitatea de depunere a cererii pentru emiterea autorizației, documentele ce necesită a fi atașate la cerere, conținutul autorizației pentru emiterea garanției izolate sub formă de titluri în cadrul regimului de tranzit, conținutul autorizației pentru utilizarea garanției globale, inclusiv cu un cuantum redus sau de exonerare de la aceasta în cadrul regimului de tranzit, informațiile și documentele doveditoare privind îndeplinirea condițiilor prevăzute la art. 40-41 din Codul vamal; * aprobarea formularului cererii de solicitare a autorizației pentru emiterea garanției izolate sub formă de titluri, cererii de solicitare a autorizației de utilizare a garanției globale, inclusiv cu un cuantum redus/exonerării de garanție în cazul nefuncționalității sistemului informațional; * aprobarea formularului de Autorizație pentru emiterea garanției izolate sub formă de titluri și de Autorizație pentru utilizarea garanției globale, inclusiv cu un cuantum redus/   /exonerării de garanție în tranzit, în cazul nefuncționalității sistemului informațional;   * aprobarea procedurii de utilizare a garanției izolate sub formă de angajament al garantului în cadrul regimului de tranzit. |
| **5. Fundamentarea economico-financiară** |
| Proiectul de ordin nu necesită cheltuieli financiare şi alocarea mijloacelor financiare din bugetul de stat. |
| **6.** **Modul de încorporare a actului în cadrul normativ în vigoare** |
| Nu este necesar de modificat sau abrogat careva acte normative. |
| **6. Avizarea și consultarea publică a proiectului** |
| Proiectul a fost remis pentru avizare către autoritățile interesate, respectiv Ministerul Justiției, Ministerul Finanțelor și Banca Națională a Moldovei. Pentru avizare repetată, proiectul va fi plasat pe pagina web a Serviciului Vamal, rubrica „Consultări publice”. |
| **7. Constatările expertizei anticorupție** |
| Nu este necesar |
| **8.** **Constatările expertizei juridice** |
| Proiectul de ordin a fost remis Ministerului Justiției pentru avizare și expertizare |
| **9.** **Constatările altor expertize** |
| Nu este necesar |

**Director Igor TALMAZAN**